Radioactive (Imagine Dragonsin kappale)

Radioactive on yhdysvaltalaisen Imagine Dragons -yhtyeen 29. lokakuuta 2012 julkaistu single heidän ensimmäiseltä albumiltaan Night Visions. Radioactiven B-puolella on kappale It’s Time. Tyylilajiltaan Radioactive on elektronista rockia, vaihtoehtorockia ja dubstepiä.

Vuoden 2014 Grammy-gaalassa Radioactive oli ehdolla kahteen palkintoon, vuoden levytykseen ja vuoden rock-esitykseen, joista jälkimmäisen se voitti. Listakärkeen kappale ylsi kolmella listalla, mukaan lukien Ruotsin Sverigetopplistanilla.

Radioactiven musiikkivideolla oli toukokuussa 2018 yli 880 miljoonaa näyttökertaa YouTubessa.

Lähteet 

Vuoden 2012 kappaleet
Imagine Dragonsin kappaleet